9 ሚያዝያ 2019 ምንጪ ስእሊ, MICHAEL TEWELDE መግለጺ ስእሊ, ቀዳማይ ሚንስትር ኣብዪ ናብ ስልጣን ዝደየበሉ ቀዳማይ ዓመት ኣብ ዝሓለፈ ሰሙን ኣኽቢሩ ቀዳማይ ሚኒስትር ኣብይ ቀዳማይ ዓመተ-ሲመቱ ኣብ ዘኽብረሉ ዝሓለፈ ሰሙን ፡ ሸሊኹ ወጺኡ ተባሂሉ ኣብ ማሕበራዊ ሚድያ ክጋዋሕ ዝቐነየ ተንቀሳቓሲ ምስሊ (ቪድዮ)፡ እቲ መራሒ ናብ ስልጣን ቅድሚ ምድያቡ'ውን ካብ ኣንደበቱ ዘይፍለ ቃል ከምዝነበረ እዩ ዘመላኽት። ብዙሓት እቲ ቃል ከም ሓደ ጽንሰ ሓሳብ ብዕሊ ተተንቲኑ ኣይቀረበን ዝብል ነቀፌታ ዘለዎም እንትኸውን፡ እቲ ቀዳማይ ሚኒስትር ግን ናብ ወንበር ካብ ዝወጽእ ጀሚሩ፡ ብዝተረኸበ አጋጣሚ ኩሉ፡ ክጥቀመሉ ይስትውዓል። ኣብ ዝሓለፈ ሰሙን ኣብ ስልጣን ሓደ ዓመት ዝመልኦ ኣብይ ኣሕመድ፡ ካብ ገለ ወገናት ኣድናቖት ካብ ካልኦት ድማ ነቐፈታ የተኣናግድ ኣሎ። ዶክተር ኣብይ ኣሕመድ፡ ኣቦ መንበር ኢህወዴግ ይኹን'ምበር ካብቲ ዝጸንሐ ናይቲ ግንባር ነባር አመራርሓ ፍለይ ዝበለ መንገዲ ሒዙ እዩ ዝጓዓዝ ዘሎ። ሓደ ካብቲ ነባር ኣመራርሐ ዝፍለየሉ መንገዲ እቶም ዝጥቀመሎም ቃላትን አገላልጻታትን እዮም። 'ክራይ ኣካቢነት'፣ 'ሓደ ንሓሙሽተ' ፣ 'ወያናይ ዲሞክራሲ' ወዘተ ዝብሉ ቃላት ንጎኒ ገዲፉ፡ 'መደመር' ዝብል ቃል ኣብ ዝኸዶ ካብ ኣንደበቱ ዘይጠፍእ ሓረግ ኮይኑ ኣሎ። ጅዳ፡ ኢትዮጵያን ኤርትራን እንታይ'የን ፈሪመን?
